Poštovani učenici, roditelji i nastavnici,

zadovoljstvo nam je informirati Vas i podsjetiti da će se predavanja u matematičkoj ***E učionici*** i ove godine održavati ***svake srijede (4., 5. i 6 razredi) i četvrtka (4., 5., 6. 7. i 8. razredi) od 17:00 do 18:30 sati u prostorijama OŠ Gornja Vežica*** (učenici sami odabiru dan koji njima najviše odgovara).

***Predavanja E učionice započinju 4. listopada 2017. u srijedu u 17:00 sati.***

***Osnovna škola Gornja Vežica u Rijeci***, tijekom svog života realizirala se u različitim velikim i zanimljivim projektima, a jedan od takvih je i projekt ***E učionica***. To je projekt namijenjen učenicima od ***4. do 8. razreda osnovne škole*** koji su tijekom svog školovanja pokazali posebno zanimanje na prirodoslovno-matematičkom području.

Predavanja se održavaju dva puta tjedno, srijedom i četvrtkom, u malim grupama i obuhvaćaju sadržaje koji izlaze izvan redovnog nastavnog programa, ali se na njega oslanjaju i nadopunjuju ga.

Polaznicima ***E učionice*** predavanja održavaju različiti profesori. Zajednica mentora ***E učionice*** sastoji se od osnovnoškolskih, gimnazijskih i sveučilišnih profesora koji su se istakli u svojem stručnom radu, a posebno u radu sa darovitima.

            Potvrda kvalitete predavanja i entuzijazma stručnog tima je posvećenost polaznika prirodoslovlju kroz njihovo buduće školovanje kao i uspjesi polaznika ***E učionice*** na gradskim, županijskim, regionalnim i državnim natjecanjima iz matematike.

 Ovim projektom nastojimo sustavno zadovoljiti interes darovitih učenika za matematiku, s potpunim uvažavanjem individualnosti svakog učenika. Projekt ***E učionica*** promiče učenikovo osobno mišljenje, samopouzdanje i razvija njegovu matematičku kompetenciju.

Kaže se da su učenici potencijalno najbolji i najvažniji dio hrvatskog društva. Svjesni potrebe za ulaganjem u znanje mišljenja smo da je od iznimne važnosti omogućiti učenicima da razviju i iskoriste svoje potencijale, što projektom ***E učionica*** nastojimo činiti.

Veselimo se vašem dolasku.

**Molimo vas da popis zainteresiranih učenika i naziv škole pošaljete mailom na** alena.dika@gmail.com

Za sve dodatne informacije, slobodno se obratite na telefon 095 9055 154



Voditeljica E učionice: Alena Dika, učitelj savjetnik